title: http://risaleoku.com/oku/ossualar/363
article: ايكنجى مسئلهنڭ خلاصهسى
  رسالهِٔ النوردن گنجلك رهبرينڭ گوزلجه ايضاح ايتديگى گبى، ئولوم او قدر قطعى و ظاهردر كه· بوگونڭ گيجهسى و بو گوزڭ قيشى گلمهسى گبى ئولوم باشمزه گلهجك. بو حپسخانه ناصلكه متماديًا چيقانلر و گيرنلر ايچون موقّت بر مسافرخانهدر. اويله ده: بو زمين يوزى دخى، عجله حركت ايدن قافلهلرڭ يوللرنده بر گيجهلك قونمق و گوچمك ايچون بر خاندر. هر بر شهرى يوز دفعه مزارستانه بوشالتان ئولوم، ألبته حياتدن زياده بر ايستديگى وار. ايشته بو دهشتلى حقيقتڭ معمّاسنى رسالهِٔ النور حلّ و كشف ايتمش. بر قيصهجق خلاصهسى شودر:
  مادام ئولوم ئولديرلمييور و قبر قپوسى قپانمييور· ألبته بو أجل جلاّدينڭ ألندن و قبر حپسِ منفردندن قورتولمق چارهسى وارسه، إنسانڭ أڭ بيوك و هر شيئڭ فوقنده بر أنديشهسى، بر مسئلهسيدر. أوت چارهسى وار و رسالهِٔ النور قرآنڭ سرّيله او چارهيى ايكى كرّه ايكى درت ايدر درجهسنده قطعى إثبات ايتمش. قيصهجق خلاصهسى شودر كه:
  ئولوم يا إعدامِ أبديدر· هم او إنسانى، هم بتون أحبابنى و أقاربنى آصهجق بر دار آغاجيدر. وياخود باشقه بر باقى عالمه گيتمك و ايمان وثيقهسيله سعادت سراينه گيرمك ايچون بر ترخيص تذكرهسيدر.
  و قبر ايسه، يا قراڭلقلى بر حپسِ منفرد و ديبسز بر قويودر وياخود بو زندانِ دنيادن باقى و نورانى بر ضيافتگاه و باغستانه آچيلان بر قپودر. بو حقيقتى "گنجلك رهبرى" بر تمثيل ايله إثبات ايتمش. مثلا:
  رسالهِٔ النوردن گنجلك رهبرينڭ گوزلجه ايضاح ايتديگى گبى، ئولوم او قدر قطعى و ظاهردر كه· بوگونڭ گيجهسى و بو گوزڭ قيشى گلمهسى گبى ئولوم باشمزه گلهجك. بو حپسخانه ناصلكه متماديًا چيقانلر و گيرنلر ايچون موقّت بر مسافرخانهدر. اويله ده: بو زمين يوزى دخى، عجله حركت ايدن قافلهلرڭ يوللرنده بر گيجهلك قونمق و گوچمك ايچون بر خاندر. هر بر شهرى يوز دفعه مزارستانه بوشالتان ئولوم، ألبته حياتدن زياده بر ايستديگى وار. ايشته بو دهشتلى حقيقتڭ معمّاسنى رسالهِٔ النور حلّ و كشف ايتمش. بر قيصهجق خلاصهسى شودر:
  مادام ئولوم ئولديرلمييور و قبر قپوسى قپانمييور· ألبته بو أجل جلاّدينڭ ألندن و قبر حپسِ منفردندن قورتولمق چارهسى وارسه، إنسانڭ أڭ بيوك و هر شيئڭ فوقنده بر أنديشهسى، بر مسئلهسيدر. أوت چارهسى وار و رسالهِٔ النور قرآنڭ سرّيله او چارهيى ايكى كرّه ايكى درت ايدر درجهسنده قطعى إثبات ايتمش. قيصهجق خلاصهسى شودر كه:
  ئولوم يا إعدامِ أبديدر· هم او إنسانى، هم بتون أحبابنى و أقاربنى آصهجق بر دار آغاجيدر. وياخود باشقه بر باقى عالمه گيتمك و ايمان وثيقهسيله سعادت سراينه گيرمك ايچون بر ترخيص تذكرهسيدر.
  و قبر ايسه، يا قراڭلقلى بر حپسِ منفرد و ديبسز بر قويودر وياخود بو زندانِ دنيادن باقى و نورانى بر ضيافتگاه و باغستانه آچيلان بر قپودر. بو حقيقتى "گنجلك رهبرى" بر تمثيل ايله إثبات ايتمش. مثلا: